# Elektrisüsteemi kokkuvõte: oktoober 2016

30.11.2016

* Oktoobris kasvas elektritootmine Eestis 37% samal ajal kui elektritarbimine vähenes 1%. Kuubilanss kujunes 356 GWh ulatuses netoeksportivaks;
* Baltikumis kasvas summaarne elektritoodang 19% ja tarbimine 1%. Kolme riigi elektribilansi puudujääk moodustas kokku 393 GWh, mida on 40% vähem kui aasta tagasi samal ajal;
* Põhjamaades vähenes elektritootmine 4%, kuid tarbimine kasvas 1%. Oktoobrikuu elektribilanss osutus seal 137 GWh ulatuses ülejäägis olevaks.

Elektritarbimine vähenes Eestis esialgsetel andmetel 1%, moodustades kokku 710 GWh.

|  |  |  |  |
| --- | --- | --- | --- |
| **EES elektribilanss, GWh** | **Oktoober 2016** | **Oktoober 2015** | **Muutus %** |
| **Võrku sisenenud elekter kokku** | **1 161** | **1 338** | **-13%** |
| **Sisemaine tootmine** | **1 066** | **780** | **37%** |
| **sh taastuvenergia** | **138,0** | **125,5** | **10%** |
| **- tuuleenergia** | **72,1** | **42,5** | **69%** |
| **- hüdroenergia** | **1,9** | **0,6** | **242%** |
| **- biomass, biogaas** | **63,9** | **82,3** | **-22%** |
| **Välisliinidelt import** | **95** | **559** | **-83%** |
| **sh füüsiline import** | **46** | **27** | **71%** |
| **sh füüsiline transiit** | **106** | **532** | **-80%** |
| **Võrku läbinud elekter kokku** | **1 161** | **1 338** | **-13%** |
| **Sisemaine tarbimine võrgukadudega** | **710** | **716** | **-1%** |
| **Välisliinidele eksport** | **451** | **622** | **-27%** |
| **sh füüsiline eksport** | **288** | **90** | **219%** |
| **sh füüsiline transiit** | **106** | **532** | **-80%** |
| **Bilanss** | **356** | **63** | **462%** |

Elektritootmine kasvas Eestis eelmise aasta oktoobrikuuga võrreldes 37% 1066 GWh-ni. Tootmine fossiilsetest kütustest suurenes 42% ning tootmine taastuvatest allikatest kerkis 10%. Taastuvate lõikes langes küll tootmine biomassist ja biogaasist (22%), ent tõusis tuuleenergiast 69% ja hüdroelektrijaamades enam kui kolmekordselt. Selle aasta oktoobris jaotus taastuvenergiatoodang järgnevalt: 52% toodeti tuulest, 46% biomassist (sh ka biogaasist) ja 2% vee toel. Taastuvatest allikatest toodetud elektri osakaal sisemaise tarbimise arvestuses moodustas kokku 17,0% ning taastuvenergia toodangu osakaal üldtoodangust oli 12,9%. Eesti elektribilanss oli teist kuud järjest 356 GWh ulatuses ülejäägis. Vähenenud elektri sissevoog Soomest langetas transiitvooge aastataguselt 532 GWh-lt 106 GWh-ni.

**Elektri tootmine ja tarbimine Baltimaades**

Balti riikide summaarne elektritoodang kasvas tänavu oktoobris aastataguse perioodiga võrreldes 19% 1809 GWh-ni. Elektritarbimine suurenes 1% võrra 2202 GWh-ni. Kolme riigi elektribilansi summaarne defitsiit vähenes toodangu kasvu toel 40% 393 GWh-ni. Puudujäägi osatähtsus elektritarbimisest oli 18%.

Lätis toodeti selle aasta oktoobris elektrit kokku 525 GWh, mis teeb aastataguse perioodiga võrreldes kasvuks 9%. Kasvu toetas mullusest suurem hüdroressurssi saadavus ning ka tugevam tuul – Daugava hüdroelektri-jaamade kaskaadi kogutoodang kerkis kaks ja tuuleelektrijaamade toodang kolm korda. Sellest hoolimata toodeti valdav enamus elektrist siiski soojuse ja elektri koostootmisjaamades (58%), mis on ka aastaaega arvestades üsnagi tavapärane. Väiksemate koostootmisjaamade osatähtsus kogutoodangust oli 22%, hüdroelektrijaamade puhul oli see 18% ning tuulikute osas 3%. Elektritarbimine Lätis aastatagusega võrreldes ei muutunud, mistõttu kujunes elektribilansi saldoks ka mullusest väiksem puudujääk (-85 GWh).

Leedu elektritoodang vähenes 15% 217 GWh-ni ja elektritarbimine kasvas 4% 876 GWh-ni. Leedu bilansi defitsiit süvenes 13% 658 GWh-ni ning kohalike tootmisjaamade osalus sisemaise tarbimise katmisel oli 25%.

|  |  |  |  |  |
| --- | --- | --- | --- | --- |
| **Elektribilansid Baltimaades, GWh** | **Oktoober 2016** | **Oktoober 2015** | **Muutus, Oktoober** | **Muutus Septembriga** |
| **Tootmine Eestis** | **1 066** | **780** | **37%** | **10%** |
| **Tootmine Lätis** | **525** | **482** | **9%** | **97%** |
| **Tootmine Leedus** | **217** | **255** | **-15%** | **-3%** |
| **Baltikum kokku** | **1 809** | **1 517** | **19%** | **24%** |
|  |  |  |  |  |
| **Tarbimine Eestis** | **710** | **716** | **-1%** | **16%** |
| **Tarbimine Lätist** | **616** | **615** | **0%** | **12%** |
| **Tarbimine Leedus** | **876** | **839** | **4%** | **9%** |
| **Baltikum kokku** | **2 202** | **2 171** | **1%** | **12%** |
|  |  |  |  |  |
| **Eesti saldo** | **356** | **63** | **462%** | **0%** |
| **Läti saldo** | **-91** | **-133** | **-32%** | **-68%** |
| **Leedu saldo** | **-658** | **-584** | **13%** | **14%** |
| **Baltikum kokku** | **-393** | **-654** | **-40%** | **-22%** |

Joonis 1: Baltikumi füüsilised elektrivood oktoobris 2016, GWh



**55**

**81**

**158**

**112**

**23**

**11**

**52**

**2**

**24**

**256**

**186**

**222**

**6**

**130**

**51**

**24**

\*Kaardil ei ole väljatoodud Leedu-Rootsi ja Leedu-Poola vahelisi vooge

Eesti ja Läti ristlõikel esines ülekandevõimsuste piiranguid seoses plaaniliste hooldustöödega Eesti, Loode-Venemaa ja Läti elektrisüsteemides paiknevatel kõrgepingeliinidel. Keskmiselt oli Eesti ja Läti piirkondade vahel päev-ette tururaames võimalik kasutada 710 MW suunal Eestist Lätti ja 445 MW suunal Lätist Eesti. Eesti ja Soome ristlõikel esines lühiajaliselt ülekandevõimsuste piiranguid 6. oktoobril seoses plaaniliste hooldustöödega Rakvere – Kiisa alajaamade vahelisel liinil. Piirangust tulenevalt oli Eesti ekspordi-võimekus Soome suunal tavapärase 1016 MW asemel 958 MW.

Oktoobris ei tehtud ei Soome ega Läti ristlõikel ühelgi tunnil vastukaubandustehinguid.

NordPool kiirete turuteadete (UMM) alusel toimus tootmisüksuste avariisid Eesti Elektrijaamas 15., 16. ja 27. oktoobril ning Balti Elektrijaamas 13. kuupäeval. Ülejäänud tootmisvõimsuste väljalülitumised toimusid plaaniliste hooldustööde tarbeks.

**Elektri tootmine ja tarbimine Põhjamaades**

Aastatagusega võrreldes vähenes elektritootmine Põhja-maades 4% samal ajal kui tarbimine kerkis 1%. Rootsis vähenes elektritoodang 14% ja Soomes 3%. Norras ja Taanis tootmine aga kasvas – Norras küll marginaalselt, ent Taanis seevastu 41%. Elektritarbimine vähenes Põhja-maadest ainsana Taanis (-4%). Norras kasvas tarbimine 3%, Soomes 2% ning Rootsis jäi püsima aastatagusele tasemele. Summaarne elektribilanss kujunes oktoobrikuu kokkuvõttes 137 GWh ulatuses ülejäägis olevaks. Eelmine aasta samal ajal moodustas ülejääk kokku 1732 GWh.

|  |  |  |  |  |
| --- | --- | --- | --- | --- |
| Elektribilansid Põhjamaades, GWh | **Oktoober 2016** | **Oktoober 2015** | **Muutus, Oktoober** | **Muutus Septembriga** |
| **Tootmine Norras** | **12 099** | **11 961** | **1%** | **15%** |
| **Tootmine Rootsis** | **11 999** | **13 994** | **-14%** | **11%** |
| **Tootmine Soomes** | **5 681** | **5 865** | **-3%** | **24%** |
| **Tootmine Taanis** | **2 626** | **1 868** | **41%** | **68%** |
| **Põhjamaad kokku** | **32 405** | **33 689** | **-4%** | **18%** |
|  | | | | |
| **Tarbimine Norras** | **10 998** | **10 672** | **3%** | **27%** |
| **Tarbimine Rootsist** | **11 421** | **11 428** | **0%** | **20%** |
| **Tarbimine Soomes** | **7 180** | **7 062** | **2%** | **16%** |
| **Tarbimine Taanis** | **2 670** | **2 795** | **-4%** | **7%** |
| **Põhjamaad kokku** | **32 268** | **31 957** | **1%** | **20%** |
|  | | | | |
| **Norra saldo** | **1 101** | **1 289** | **-15%** | **-42%** |
| **Rootsi saldo** | **578** | **2 566** | **-77%** | **-55%** |
| **Soome saldo** | **-1 498** | **-1 196** | **25%** | **-7%** |
| **Taani saldo** | **-44** | **-927** | **-95%** | **-95%** |
| **Põhjamaad kokku** | **137** | **1 732** | **-92%** | **-78%** |

**Elektrikaubandusbilanss**

Tänavu oktoobris vähenes elektri kaubanduslik import mulluselt 475 GWh-lt 72 GWh-ni ehk enam kui kuus korda. Impordi langust mõjutas vähenev veetase Põhja-maade hüdroreservuaarides ning sealne elektritarbimise kasv, mistõttu eksporditi üle pika aja Eestist elektrit Soome kui sealt imporditi. Sarnaselt impordiga vähenes selle aasta oktoobris ka elektri eksport. Kokku liikus piiriüleselt Eesti hinnapiirkonnast välja 420 GWh, mis teeb aastataguse perioodiga võrreldes languseks 20%. Eesti eksport Läti ja Soome vahel jagunes vastavalt 73% ja 27%.

|  |  |  |  |
| --- | --- | --- | --- |
| **Piiriülene elektrikaubandusbilanss, GWh** | **Oktoober 2016** | **Oktoober 2015** | **Muutus %** |
| **Import kokku** | **72** | **475** | **-85%** |
| **sh Eesti-Läti piiril** | **13** | **2** | **469%** |
| **sh Eesti-Soome** | **59** | **473** | **-87%** |
| **Import läbi päev-ette elektribörsi** | **53** | **461** | **-89%** |
| **Import läbi päevasisese elektribörsi** | **19** | **14** | **41%** |
| **Eksport kokku** | **420** | **526** | **-20%** |
| **sh Eesti-Läti piiril** | **305** | **519** | **-41%** |
| **sh Eesti-Soome** | **115** | **7** | **1646%** |
| **Eksport läbi päev-ette elektribörsi** | **401** | **517** | **-22%** |
| **Eksport läbi päevasisese elektribörsi** | **19** | **9** | **115%** |
| **Elektrikaubandusbilanss** | **348** | **51** | **583%** |
|  |  |  |  |
| **Bilansienergia tarned Eesti-Läti piiril** | **7,4** | **-6,8** | **-208%** |
| **Bilansienergia tarned Eesti-Soome piiril** | **1,3** | **19,3** | **-93%** |
| **EES elektribilanss** | **356** | **63** | **462%** |

Võimsusvoog järgmise päeva turul liikus 54%-l tundidest suunaga Eestist Soome ning 32% ajast Soomest Eesti, seejuures 14% tundidest olid kaablid päev-ette tururaames koormamata. Eesti lõunapiiril liikus võimsus-voog Eestist Lätti tavapärasest veidi väiksemas ulatuses ehk 94% ajast ning vastupidises suunas 4%. Järelejäänud 2% ajast piiriülest kaubandust ei toimunud. 2016. aasta oktoobrikuu Eesti piiriülene elektrikaubandusbilanss jäi viimaste kuudega sarnaselt tugevalt ülejääki, moodustades kokku 348 GWh.

**Bilansiselgitus**

Süsteemi summaarne avatud tarne ehk ebabilansi maht vähenes tänavu oktoobris mullusega võrreldes 7% - ebabilansi import küll suurenes 3%, ent eksport vähenes 12% võrra. Tundide lõikes oli süsteemi ebabilanss 60% ajast bilansienergiat eksportiv ning 40% ajast importiv. Bilansihaldurite summaarne sisemaine bilansienergia kogus vähenes 2015. aasta oktoobriga võrreldes 15%, sh langes süsteemihalduri poolt bilansihalduritelt bilansi-energia ost 22% ning bilansienergia müük 3%.

|  |  |  |  |
| --- | --- | --- | --- |
| **Bilansiselgituse kokkuvõtte, GWh** | **Oktoober 2016** | **Oktoober 2015** | **Muutus %** |
| **Süsteemi bilansienergia import** | **5,7** | **5,6** | **3%** |
| **Bilansihalduritelt bilansienergia ost** | **23,0** | **29,3** | **-22%** |
| **Juhtimistarnete ost** | **3,2** | **3,3** | **-3%** |
| **Süsteemiteenuse ost** | **2,9** | **16,1** | **-82%** |
| **EstLink juhtimise bilansienergia ost** | **3,5** | **3,1** | **13%** |
| **Kokku:** | **38,3** | **57,4** | **-33%** |
| **Süsteemi bilansienergia eksport** | **11,8** | **13,4** | **-12%** |
| **Bilansihalduritele bilansienergia müük** | **16,3** | **16,8** | **-3%** |
| **Juhtimistarnete müük** | **3,4** | **7,5** | **-55%** |
| **Süsteemiteenuse müük** | **2,9** | **16,0** | **-82%** |
| **EstLink juhtimise bilansienergia müük** | **3,9** | **3,6** | **6%** |
| **Kokku:** | **38,3** | **57,4** | **-33%** |

Tänavu oktoobris aktiveeriti sisemaise bilansi juhtimiseks ülesreguleerimistarneid 3% vähem, allareguleerimist tehti 55% vähem. Ligi 85% ülesreguleerimistest tehti Soome kaudu, 8% pärines Leedust, 5% sisemaiselt ning 2% Lätist. Ka allareguleerimismahust tehti lõviosa nendest Soome kaudu, 5% Leedust ning järelejäänud 2% Eesti ressursse pidi. Süsteemiteenuste tarned moodustasid tänavu oktoobris kokku 2,9 GWh mulluse 16 GWh vastu. Sisu poolest kujutasid need vaid reguleerimisteenuse vahendust Leedu, Soome ja Läti süsteemihalduritele. Aasta tagasi samal ajal moodustasid süsteemiteenuste kogumahust 90% Eesti-Läti ristlõike ülekoormuse likvideerimiseks teostatud vastukaubandustehingud.

**Ühise avatud tarne bilansiselgitus**

Baltikumi ühise avatud tarne bilansiselgituse tulemus oli oktoobrikuus järgmine: tundide osakaal, mil vähemalt ühe Balti riigi elektrisüsteemi ebabilanss oli vastassuunas teiste süsteemide ebabilanssidega, tasakaalustades summaarset Baltikumi ebabilanssi, moodustas kokku 70%. Koguste võrdluses moodustas Baltikumi summaarsest eba-bilansist omavaheline ehk süsteemisisene tasakaalustatud ebabilanss 23% ning süsteemiväline, avatud tarnijalt ostetud ebabilanss 77%. Eesti elektrisüsteemi ebabilansi summa moodustas kokku 17,5 GWh, millest 42% kaubeldi ühise bilansipiirkonna siseselt Baltikumi Elspot hinna-piirkondade aritmeetilise keskmise hinna alusel.

**Bilansienergia hinnad**

|  |  |  |  |
| --- | --- | --- | --- |
| **Bilansienergia hinnad, €/MWh** | **Oktoober 2016** | **Oktoober 2015** | **Muutus %** |
| **Keskmine müügihind** |  |  |  |
| **Eesti** | 44,95 | 39,52 | 14% |
| **Läti** | 50,08 | 42,40 | 18% |
| **Leedu** | 57,21 | 59,47 | -4% |
| **Soome (tootmine)** | 40,16 | 38,90 | 3% |
| **Soome (tarbimine)** | 37,22 | 33,36 | 12% |
| **Keskmine ostuhind** |  |  |  |
| **Eesti** | 42,58 | 36,27 | 17% |
| **Läti** | 47,16 | 39,93 | 18% |
| **Leedu** | 29,89 | 42,69 | -30% |
| **Soome (tootmine)** | 34,58 | 27,93 | 24% |
| **Soome (tarbimine)** | 37,22 | 33,36 | 12% |
| **Max müügihind** |  |  |  |
| **Eesti** | 169,41 | 216,20 | -22% |
| **Läti** | 170,00 | 162,07 | 5% |
| **Leedu** | 166,33 | 204,11 | -19% |
| **Soome (tootmine, tarbimine)** | 244,00 | 500,00 | -51% |
| **Min ostuhind** |  |  |  |
| **Eesti** | 2,00 | 4,50 | -56% |
| **Läti** | 2,91 | 4,85 | -40% |
| **Leedu** | 2,94 | 4,90 | -40% |
| **Soome (tootmine, tarbimine)** | 18,25 | 4,21 | 333% |
| **Keskmine EES avatud tarne hind** |  |  |  |
| **Keskmine ostuhind** | 88,60 | 85,84 | 3% |
| **Keskmine müügihind** | 19,05 | 20,91 | -9% |

Allikad: Elering, Nord Pool, Scada, Augstsprieguma tīkls, Litgrid, Fingrid, Riigi Ilmateenistus.

Käesolevas kokkuvõttes koostatud bilansside metoodikad asuvad Eleringi kodulehel aadressil [*http://elering.ee/elektrisusteemi-kuukokkuvotted*](http://elering.ee/elektrisusteemi-kuukokkuvotted).

# Eesti gaasisüsteemi kokkuvõte: oktoober 2016

01.12.2016


* Eleringi poolt osutatud maagaasi võrguteenuse maht oli septembris 46,04 mln m3.
* Ülekandetorustiku arvestuslik gaasi mahuvaru kasvas aastases võrdluses 29% ja oli 5,22 mln m3.

|  |  |  |
| --- | --- | --- |
| **Oktoobri gaasibilanss 2016** | **Maht**  **(mln m3)** | **Aastane muutus (%)** |
| Süsteemi sisse | 107,29 | 136 |
| - transiit | 60,42 | -17,6 |
| - import | 46,87 | 14,7 |
| - tootmine Eestis | 0 | - |
| Süsteemist välja | 107,29 | 136 |
| - transiit | 60,42 | -17,6 |
| - eksport | 0 | - |
| - ülekandeteenus Eesti-siseseks tarbimiseks | 46,04 | 12,6 |
| - võrgukadu (sh ehituskulu) | 0,09 | 1,3 |
| - mahuvaru muutus | 0,75 | 29 |

## Maagaasi tootmine ja import

Hetkel Eestis ülekandevõrku antava maagaasi või bio­metaani tootmist ei ole.

Eelmisel kuul Eestisse imporditud maagaasi üldkogus oli 46,87 mln m3, mis tähendab aastases võrdluses 14,7% tõusu peegeldades külma oktoobrikuu ilma. Bilansiplaanide järgi Karksi kaudu tarnitav gaasi võib olla nii Leedust (gaasibörsilt), Gazpromi oksjonilt (mitte pikaajaliste lepingutega) ostetud ning Valgevene gaasisüsteemist kui ka Läti Inčuklansi maagasihoidlast pärineva gaasiga. Seega saab Leedust tarnitava gaasi kogust hinnata vaid kaudselt – oktoobris Eleringi hinnangul Leedust gaasi ei ostetud.




Maagaasi import Eesti gaasisüsteemi piiripunktides

Baltikumi gaasisüsteemi kaart:



## Ülekandeteenuse maht ja kaod ülekande­süsteemis

Eleringi poolt oktoobris osutatud ülekandeteenuse maht oli 46,04 mln m3, möödunud aastaga võrreldes 12,6% võrra enam. Oktoobri lõpu seisuga oli 2016. aastal tarbitud 401,1 mln m3 (4227 GWh) gaasi. 2016. aasta kogutarbimiseks prognoositakse 525,1 mln m3 gaasi (5514 GWh).




Ülekandeteenuse müük aastatel 2013, 2014, 2015 ja 2016

Võrgukadu (mõõtemääramatused, lekked ja omatarve) moodustas oktoobris 0,19% ülekandeteenuse mahust ehk 0,088 mln m3. Hooldus- ja remonttöödest tulenevat gaasi­kulu septembris ei olnud.

## Maagaasi transiit

Oktoobris toimus transiit Kagu-Eestit läbiva maagaasitorustiku kaudu Venemaalt Lätti koguses 49,5 mln m3 ja vastupidises suunas 10,9 mln m3. 2015. aasta oktoobris toimus transiit vaid Lätist Venemaale 73,3 mln m3.



Viimase 12 kuu maagaasi transiit Eesti ülekandesüsteemis


## Inčukalnsi mahuti ja Klaipeda LNG

Oktoobri algul jätkus gaasi pumpamine Läti Inčukalnsi maa-alusesse mahutisse. Mahutisse pumbati 36,5 mln m3 gaasi. Gaasimahuti täituvus oli täitmise lõpuks (3. oktoobril) ca 66,5% ja gaasi oli mahutis 1530 mln m3. 7. oktoobril alustati mahutist gaasi väljapumpamisega. Pärast kuu jooksul 161 mln m3 gaasi välja pumpamist oli mahuti täituvus ca 59,5%.

Leedu Klaipeda LNG terminalis oli oktoobri viimasel päeval ca 16 600 m3LNG (normaalrõhul 9,6 mln m3). Oktoobris ühtegi LNG tarnet terminali ei olnud. 3.-10. oktoobrini olid terminalis planeeritud hooldustööd, mille kestel LNG-d ei gasifitseeritud. Kokku gasifitseeriti oktoobris Leedu gaasivõrku 664,7 GWh gaasi (temp. 25/0 °C, rõhul 1,01325 baari, kütteväärtusega 11,90 kWh/m3). Novembris on plaanis üks tarne (138 000 m3LNG), gasifitseerida kavandatakse 887,4 GWh gaasi.

## Eesti ülekandevõrgu toimimine: rõhk ja piirangud füüsilistele voogudele

Oktoobris Eesti gaasisüsteemi piiripunktides piiranguid füüsilistele gaasivoogudele ei esinenud.




Rõhk Eesti piiripunktides 2016. aasta oktoobris

Minimaalse läbilaske tagamiseks peab rõhk Karksi ja Värska GMJ-s olema vähemalt 24 baari ja Narva sisendpunktis 18 baari. Maksimaalseks gaasi rõhuks on lubatud vastavalt Karksi ja Värska GMJ-s 54 baari ja Narva sisendpunktis 30 baari.

## Mahuvaru Eesti ülekande­võrgus

Gaasi ülekandetorustiku mahuvaru kasvas kuises arvestuses 0,75 mln m3 võrra, olles kuu lõpu seisuga 5,22 mln m3.




Viimase 12 kuu maagaasi ülekandetorustiku mahuvaru seis kuu lõpus

## Eesti gaasisüsteemi ebabilanss ja bilansi­gaasi hinnad

Bilansihaldurite ebabilanss oli oktoobrikuus 234 447 m3.

|  |  |  |  |
| --- | --- | --- | --- |
| **Bilansigaasi hinnad** | **€/1000m3 (€/MWh)** | | **Muutus**  **%** |
| **Oktoober 2016** | **September 2016** |
| Müügihind | 170,10 (16,19) | 168,00 (16,01) | 1,3 |
| Ostuhind | 149,15 (14,19) | 147,25 (14,03) | 1,3 |



Viimase 12 kuu bilansihaldurite summaarne ebabilanss

Allikad: Elering, Klaipedos Nafta, Gas Infrastructure Europe

*\* Käesolevat raportit ja selle lisasid ei saa käsitleda juriidilise, finantsalase või muu nõuandena ega ettepanekuna osta või müüa gaasi või finantsinstrumente. Elering ei vastuta kulude või kahjude eest, mis raportis ja selle lisades toodud informatsiooni kasutamisega seoses võivad tekkida.*